
N A R V A    L I N N A V A L I T S U S

KORRALDUS

Narva                                                                                                                               11.03.2015  nr.

Plaanimaterjali alusel munitsipaalomandisse 
antava maa piiride ja pindala kinnitamine, 
Tibu tänav
1.  Asjaolud ja menetluse käik

27.02.2015.a võttis Ida-Viru maavanem vastu korralduse nr 8-8/2015/141 Tibu tänav maaüksuse Narva linna munitsipaalomandisse andmise kohta. Antud korralduse punkti 2 kohaselt loetakse omandiõigus Narva linnale üleläinuks maaüksuse riigi maakatastris registreerimisest arvates.

Vabariigi Valitsuse 29 aprilli 1997.a. määrusega nr 88 kinnitatud plaani- või kaardimaterjali alusel katastriüksuse moodustamise korra ja Ida-Viru maavanema 27.02.2015.a korralduse nr 8-8/2015/141 alusel moodustatakse katastriüksus Narva linn, Tibu tänav.
Kuna katastriüksus moodustatakse kaardimaterjali alusel, siis tuleks kinnitada moodustatava Tibu tänav katastriüksuse andmed.

2.  Õiguslikud Alused
2.1 Vabariigi Valitsuse 2 juuni 2006 määruse nr 133 „Maa munitsipaalomandisse andmise kord“ §9 lõike 1 kohaselt registreeritakse munitsipaalomandisse antud maa riigi maakatastris maa munitsipaalomandisse andmise otsuse alusel, s.o Ida-Viru maavanema 27.02.2015.a korralduse nr 8-8/2015/141 alusel.

2.2 Vabariigi Valitsuse 29.04.1997.a määrusega nr 88 kinnitatud plaani- või kaardimaterjali alusel katastriüksuse moodustamise korra punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, katastriüksuse sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.3 Narva Linnavolikogu 18.12.2014.a otsuse nr 148 „Tibu tänav maaüksuse munitsipaalomandisse taotlemine ja katastriüksuse sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–ameti Ida–Viru katastribüroosse. 

2.4 Vastavalt maareformi seaduse § 25 lõikele 1 antakse tasuta munitsipaalomandisse sama seaduse §-s 28 nimetatud maa. Maareformi seaduse § 28 lõike 1 punkti 1 alusel antakse munitsipaalomandisse munitsipaalomandis olevate hoonete ja rajatiste alune ning neid teenindav maa. 
2.5 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.

3.  otsus
Kinnitada Tibu tänav plaanimaterjali alusel moodustatava katastriüksuse piirid ning  järgmised andmed:

3.1 katastriüksuse number: 8, katastrikaardi number: 65.931; 
3.2 katastriüksuse sihtotstarve: transpordimaa (007; L);
3.3 katastriüksuse pindala: 3 664 m2, sellest ehitise alune maa: 1815 m2;
3.4 katastriüksuse maksustamishind: 80 (Kaheksakümmend) eurot;
3.5 maa omanik: Narva linn.

4.  Rakendussätted
4.1 Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

      Eduard East
       linnapea
                                                        Ants Liimets
                                                                             linnasekretär

